
ประกาศองค์การบริหารส่วนตำบลเกาะขันธ์
เรื่อง แก้ไขกำหนดวัน เวลา การประกาศผลการเลือกสรร (สอบคัดเลือก )กำหนดการสอบสัมภาษณ์
และการประกาศผลการสอบสัมภาษณ์ บุคคลทั่วไปเพื่อจ้างเป็นพนักงานจ้าง
ประจำปีงบประมาณ พ.ศ.2553
---------------------------------------


ตามที่ องค์การบริหารส่วนตำบลเกาะขันธ์   ดำเนินการรับสมัครสอบคัดเลือก  เพื่อสรรหาและเลือกสรรบุคคลทั่วไปเป็นพนักงานจ้าง ประจำปีงบประมาณ  2553  ลงวันที่  11  มกราคม  2553 ไปแล้ว นั้น


เพื่อให้การดำเนินการสอบคัดเลือกเป็นไปด้วยความบริสุทธิ์ ยุติธรรม โดยยึดหลักสมรรถนะ ความเท่าเทียม ในโอกาส และความถูกต้องเข้าใจตรงกัน จึงขอแก้ไขประกาศองค์การบริหารส่วนตำบลเกาะขันธ์ เรื่อง การประกาศผลการเลือกสรร(สอบคัดเลือก)กำหนดการสอบสัมภาษณ์ และการประกาศผลการสอบสัมภาษณ์บุคคลทั่วไปเพื่อจ้างเป็นพนักงานจ้าง  ประจำปีงบประมาณ 2553   ลงวันที่  11 มกราคม  2553   ขอยกเลิกข้อความหน้าที่  5  ข้อ 10 การประกาศผลการเลือกสรร(สอบคัดเลือก) วันที่  1 กุมภาพันธ์ 2553  เวลา  10.00 น. ณ บอร์ดประชาสัมพันธ์องค์การบริหารส่วนตำบลเกาะขันธ์ (หน้าที่ทำการองค์การบริหารส่วนตำบลเกาะขันธ์)  ข้อ  11  กำหนดการสอบสัมภาษณ์  วันที่  3  กุมภาพันธ์ 2553 เวลา 09.30 น. ณ ห้องประชุมสภาองค์การบริหารส่วนตำบลเกาะขันธ์และข้อ 13 การประกาศผลการสอบสัมภาษณ์ วันที่ 4 กุมภาพันธ์ 2553 เวลา  13.30  น. ณ บอร์ดประชาสัมพันธ์องค์การบริหารส่วนตำบลเกาะขันธ์ และให้ใช้ข้อความต่อไปนี้แทน 
             หน้าที่  5  ข้อ 10 การประกาศผลการเลือกสรร (สอบคัดเลือก) วันที่  29  มกราคม 2553  เวลา 14.00 น. ณ บอร์ดประชาสัมพันธ์องค์การบริหารส่วนตำบลเกาะขันธ์(หน้าที่ทำการองค์การบริหารส่วนตำบลเกาะขันธ์) ข้อ 11 กำหนดการสอบสัมภาษณ์   วันที่ 1 กุมภาพันธ์ 2553  เวลา  09.30 น. ณ  ห้องประชุมสภาองค์การบริหารส่วนตำบลเกาะขันธ์และข้อ 13 การประกาศผลการสอบสัมภาษณ์ วันที่  2 กุมภาพันธ์ 2553 เวลา 13.30 น. ณ บอร์ดประชาสัมพันธ์องค์การบริหารส่วนตำบลเกาะขันธ์


จึงประกาศให้ทราบโดยทั่วกัน




ประกาศ  ณ  วันที่   25   เดือนมกราคม  พ.ศ.2553

                    (นายอุดม  ไชยภักดี)

                    นายกองค์การบริหารส่วนตำบลเกาะขันธ์
